google/wiki40b huggingface dataset:
Χρεωστική κάρτα

Διεθνής πρακτική

Σε πολλές χώρες, η χρήση των χρεωστικών καρτών έχει γίνει τόσο διαδεδομένη ώστε ο όγκος τους έχει ξεπεράσει ή έχει αντικαταστήσει εξ ολοκλήρου τις επιταγές και, σε ορισμένες περιπτώσεις, τις συναλλαγές σε μετρητά. 
Η ανάπτυξη των χρεωστικών καρτών, σε αντίθεση με τις πιστωτικές κάρτες (credit cards και charge cards), υπήρξε γενικά διαφοροποιημένη ανά χώρα καταλήγοντας σε έναν αριθμό διαφορετικών συστημάτων σε όλο τον κόσμο, τα οποία συχνά είναι ασύμβατα μεταξύ τους. 
Από τα μέσα της δεκαετίας του 2000, μια σειρά από πρωτοβουλίες επέτρεψαν στις χρεωστικές κάρτες που έχουν εκδοθεί σε μια χώρα να μπορούν να χρησιμοποιούνται σε άλλες χώρες και να επιτρέπεται η χρήση τους για τις αγορές μέσω Internet ή μέσω τηλεφώνου.

Λειτουργία χρεωστικής κάρτας

Η χρεωστική κάρτα, όπως είπαμε, είναι συνδεδεμένη με έναν τραπεζικό λογαριασμό καταθέσεων από τον οποίο αφαιρούνται τα χρήματα που λαμβάνουμε από τα ΑΤΜ. Επίσης από τον λογαριασμό αυτόν, αφαιρούνται τα χρήματα για κάθε ηλεκτρονική πληρωμή που γίνεται με την χρήση της χρεωστικής κάρτας μέσω ειδικών αναγνωστών καρτών σε καταστήματα, ή μέσω του Internet.
Αν ο τραπεζικός λογαριασμός δεν έχει διαθέσιμο υπόλοιπο μεγαλύτερο ή ίσο με το ποσό της πληρωμής, η συναλλαγή δεν θα πραγματοποιηθεί γιατί ο έλεγχος γίνεται σε πραγματικό χρόνο, οπότε ή θα γίνει πληρωμή με άλλη κάρτα, ή με μετρητά ή δεν θα ολοκληρωθεί η αγορά. 
Η χρεωστική κάρτα, στην μία πλευρά έχει το ονοματεπώνυμο του δικαιούχου με λατινικούς χαρακτήρες, έναν 16ψήφιο αριθμό της μορφής 1234 5678 9012 3456 και τον χρόνο λήξης της κάρτας στη μορφή ΜΗΝΑΣ/ΕΤΟΣ (π.χ. 09/15 για τον Σεπτέμβριο του 2015). Από την άλλη πλευρά έχει τα τέσσερα τελευταία ψηφία του 16ψήφιου αριθμού και στη συνέχεια έναν αριθμό ασφαλείας με τρία ψηφία που είναι το CVV, που θα  ζητηθεί κατά την πληρωμή.
Για να πραγματοποιηθεί μία πληρωμή μέσω internet, πρέπει αφενός να υπάρχει επαρκές διαθέσιμο υπόλοιπο στο συνδεδεμένο τραπεζικό λογαριασμό και αφετέρου να καταχωρηθούν τα παραπάνω αναφερθέντα στοιχεία της κάρτας. Με την ολοκλήρωση της πληρωμής, δεσμεύεται άμεσα το αντίστοιχο ποσό και μετά από μερικές ημέρες, αφαιρείται εντελώς από το λογαριασμό του δικαιούχου της κάρτας και προστίθεται στο λογαριασμό αυτού που πληρώθηκε. Πλέον οι ηλεκτρονικές πληρωμές καθίστανται περισσότερο ασφαλείς με τις τεχνολογίες Verified by Visa, Mastercard Secure Code , AMEX Safekey.

Προσοχή

Δεν πρέπει να αφήνεται σε κανέναν άλλο η χρεωστική κάρτα διότι αν κάποιος αντιγράψει όλα τα στοιχεία που αναγράφονται στην κάρτα, μπορεί να κάνει πληρωμή μέσω του internet για δικές του αγορές παίρνοντας χρήματα από τον τραπεζικό λογαριασμό που είναι συνδεδεμένος με την κάρτα.
Έρικ Β΄ του Κάλενμπεργκ

Βιογραφία

Ήταν ο γιος του Έρικ Α΄ πρίγκιπα του Κάλενμπεργκ και της 2ης συζύγου του Ελισάβετ των Βέττιν, κόρης του Ιωακείμ Α΄ Νέστορος εκλέκτορα μαρκήσιου του Βρανδενβούργου. Κληρονόμησε τον πατέρα του 12ετής, όταν εκείνος απεβίωσε το 1540. Η μητέρα του ανέλαβε επίτροπος και διέδωσε τη Μεταρρύθμιση, όμως αφού ο Έρικ Β΄ ενηλικιώθηκε και ανέλαβε την αρχή, δήλωσε την επιστροφή του στον Καθολικισμό, προς δυσαρέσκεια της Ελισάβετ.
Αρχικά αρραβωνιάστηκε με την Αγνή της Έσσης, κόρη του Φιλίππου Α΄ μαρκήσιου της Έσσης. Εκεί στην Αυλή του Κάσελ, γνώρισε την κατά 10 έτη μεγαλύτερή του Σιδωνία των Βέττιν, που την ερωτεύτηκε. Ακύρωσε τον αρραβώνα και νυμφεύτηκε τη Σιδωνία το 1545 στο Μύντεν του Ανοβέρου, κάνοντας έναν απλό γάμο. Το 1547 ο Έρικ Β΄ μεταστράφηκε στον Καθολικισμό, ωστόσο η σύζυγός του, παρά τις παρακλήσεις του, έμεινε λουθηρανή. Επίσης ο γάμος ήταν χωρίς απογόνους και ο ίδιος είχε οικονομικά προβλήματα, έτσι ενώ αρχικά η σχέση τους ήταν αγαπημένη, μετά έγινε δύσκολη. Η Σιδωνία έμαθε ότι ο σύζυγός της αγόρασε από έναν Γενουάτη έμπορο δηλητήριο γι' αυτήν· επιπλέον ο Έρικ Β΄ στράφηκε σε μία ερωμένη, την Αιατερίνη φον Βέλνταμ, με την οποία από το 1563 ζούσε στο κάστρο Κάλενμπεργκ και είχε δύο παιδιά. Η είσοδος της Σιδωνίας αποκλείστηκε εκεί από τον Έρικ Β΄ που είπε πως αν έλθει "θα της κόψει τη μύτη και θα της βγάλει ένα μάτι".
Η Σιδωνία, που ουσιαστικά ήταν από το 1564 περιορισμένη στο σπίτι, διαμαρτυρήθηκε στον αδελφό της και ο βασιλιάς της Γερμανίας έστειλε συμβούλους για να συμβιβάσουν το ζεύγος, αλλά μάταια. Όταν ο Έρικ Β΄ ασθένησε, υποπτεύθηκε δηλητηρίαση και τέσσερις γυναίκες κάηκαν ως ύποπτες μαγείας. Το 1570 ο Μαξιμιλιανός Β΄ των Αψβούργων, ο Αύγουστος της Σαξονίας και ο Ιούλιος, γιος του εξαδέλφου του πατέρα του, συμφώνησαν να λάβει η Σιδωνία το κάστρο Κάλενμπεργκ, αλλά ο σύζυγός της δεν συμφώνησε. Το 1572 κατηγόρησε τη γυναίκα του για μαγεία και επιβουλή κατά της ζωής του, με αποδείξεις από βασανισμό των τεσσάρων γυναικών που είχαν καεί. Η Σιδωνία διέφυγε κρυφά στη Βιέννη και ζήτησε να εξεταστεί η υπόθεση στην Αυλή του Μαξιμιλιανού Β', ο οποίος παρέπεμψε το θέμα στον Ιούλιο και στον μακρινό συγγενή τους Γουλιέλμο ΣΤ΄. Έτσι το 1573 στο Χάλμπερστατ εξετάστηκε η υπόθεση· όλοι οι μάρτυρες ανακάλεσαν τις καταθέσεις τους και η Σιδωνία απαλλάχθηκε από τις κατηγορίες.
Η Σιδωνία από τη Βιέννη μετέβη στον αδελφό της στη Δρέσδη. Ο σύζυγός της, που της είχε κατακρατήσει τον άργυρο που είχε εκείνη, μετά από διακανονισμούς, συμφώνησε σε αποζημίωση και σύνταξη γι' αυτήν και της παραχώρησε τη μονή της Αγ. Κλάρας στο Βάισενφελς με τα εισοδήματά της. Έζησε εκεί ως που απεβίωσε το 1575.
Το ίδιο έτος ο Έρικ Β΄ νυμφεύτηκε την Δωροθέα, κόρη του Φραγκίσκου Α΄ δούκα της Λωρραίνης, χωρίς να αποκτήσει απογόνους. Απεβίωσε το 1584 και τον κληρονόμησε ο Ιούλιος, πρίγκιπας του Βολφενμπύτελ.
Μεθυλοκυκλοβουτάνιο

Καταλυτική υδρογόνωση-1,4

Με καταλυτική υδρογόνωση, παράγεται (κυρίως) μεθυλοβουτάνιο:

Υδραλογόνωση-1,4

Με υδραλογόνο (ΗΧ), παράγεται (κυρίως) 2-αλοπεντάνιο:

Υδροξυαλογόνωση-1,4

Με υπαλογονώδες οξύ (HOX) , παράγεται (κυρίως) 5-αλο-2-πεντανόλη:

Ενυδάτωση-1,4

Με επίδραση θειικού οξέως σε μεθυλοκυκλοβουτάνιo παράγεται (κυρίως) όξινος θειικός 2-πεντυλεστέρας [CH₃CH₂CH₂CH(SO₄H)CH₃], που υδρολύεται σχηματίζοντας 2-πεντανόλη [CH₃CH₂CH₂CH(OH)CH₃]:

Διυδροξυλίωση-1,4

Με επίδραση υπεροξείδιο του υδρογόνου (H₂O₂) σε μεθυλοκυκλοβουτάνιo, παρουσία καρβοξυλικών οξέων παράγεται (κυρίως) 1,4-πεντανοδιόλη [CH₃CH(OH)CH₂CH₂CH₂OH]:
Μάαχες

Προέλευση

Η πρώτη καταγραμμένη αναφορά στον Μάαχες είναι από το Νέο Βασίλειο. Κάποιοι Αιγυπτιολόγοι έχουν υποστηρίξει ότι έχει ξενική καταγωγή. Όντως, υπάρχουν κάποιες ενδείξεις ότι μπορεί να ταυτίζεται με τον θεό-λιοντάρι Απεντεμάκ, που λατρευόταν στην Νουβία και τη Δυτική Έρημο της Αιγύπτου.
Ως θεός-λιοντάρι και προστάτης, θεωρούνταν επίσης γιος του Ρα και της Μπαστέτ, την θεά λέαινα και προστάτη της Κάτω Αιγύπτου, όπως επίσης και της Σεκχμέτ, την αντίστοιχη θεά λέαινα και προστάτη της Άνω Αιγύπτου. Καθώς το κέντρο της λατρείας του ήταν στην Περ-Μπαστ (Βούβαστις) ή την Ταρεμού (Λεοντόπολις), ήταν πιο γνωστός ως γιος της Μπαστέτ. Όταν έγινε θεότητα προστάτης της Αιγύπτου, πατέρας του θεωρούνταν είτε ο Φθα ή ο Ρα που μέχρι τότε είχε συγχωνευτεί ως θεότητα με τον Ατούμ ως Ατούμ-Ρα. Ως γιος του ΡΑ, ο Μάαχες πολεμούσε τον Άπωφι κατά το νυχτερινό ταξίδι του Ρα στον ουρανό.
Καθώς οι θεοί και θεότητες με μορφή αιλουροειδούς θεωρούνταν ότι είχαν ισχυρές δυνάμεις, σχετίστηκαν με τους Φαραώ και έγιναν προστάτες της Αιγύπτου. Το ιερογλυφικό για το αρσενικό λιοντάρι χρησιμοποιούταν για λέξεις όπως "πρίγκιπας", "δύναμη", και "εξουσία".

Όνομα

Το όνομα του Μάαχες αρχίζει με τα ιερογλυφικά για το αρσενικό λιοντάρι, αν και απομονωμένο επίσης σημαίνει (αυτός που μπορεί) να βλέπει μπροστά. Όμως, το πρώτο ιερογλυφικό είναι επίσης του ιερογλυφικού για την λέξη Μά'ατ που σημαίνει αλήθεια και τάξη, και έτσι κατέληξε ο Μάαχες να θεωρείται αυτός που καταβροχθίζει τους ενόχους και προστατεύει τους αθώους. Κάποιους από τους τίτλους του ήταν, Κύριος της Σφαγής, Αυτός που Χειρίζεται το Μαχαίρι, και Ο Πορφυρός Κύριος.

Αναπαραστάσεις

Ο Μάαχες αναπαριστάται ως άνθρωπος με κεφάλι λιονταριού, συνήθως κρατώντας μαχαίρι και φορώντας το Διπλό Στέμμα Πσεντ, ή το στέμμα Ατέφ. Κάποιες φορές ταυτίζεται με τον Νεφερτέμ, και απεικονίζεται με μπουκέτων λουλουδιών νούφαρου κοντά του, αλλά και ως λιοντάρι που καταβροχθίζει έναν αιχμάλωτο.

Ιερά ζώα

Εξημερωμένα λιοντάρια διατηρούνταν στο ναό που ήταν αφιερωμένος στον Μάαχες στην Λεοντόπολη, όπου και λατρευόταν η Μπαστέτ/Σεχμέτ, με το ναό του να είναι δίπλα ακριβώς με αυτόν της Μπαστέτ. Ο αρχαίος Έλληνας ιστορικός Αιλιανός έγραψε: "Στην Αίγυπτο, λατρεύουν τα λιοντάρια, και υπάρχει πόλη που έχει πάρει το όνομά τους. (...) Τα λιοντάρια έχουν ναούς και πολλούς χώρους όπου βρυχώνται. Καθημερινά τους δίνεται κρέας βοδιού (...) και τα λιοντάρια τρώνε με συνοδεία τραγουδιού στην Αιγυπτιακή γλώσσα", και έτσι προέκυψε το Ελληνικό όνομα της πόλης, Λεοντόπολις.
Κάρολος του Κάστρο

Βιογραφία

Ο Κάρολος-Μαρία-Βερνάρδος-Τζεννάρο είναι γιος του Φερδινάνδου δούκα του Κάστρο και της Σαντάλ ντε Σεβρόν-Βιλέτ, κόρης του Ζοζέφ-Πιέρ κόμη ντε Σεβρόν-Βιλέτ.
Ιζιντόρ Μβουμπά

Καριέρα

Γεννήθηκε το 1954 στην Κιντάμπα, κοντά στην πρωτεύουσα Μπραζαβίλ. Μέλος του Κογκολέζικου Εργατικού Κόμματος (PCT, ή Parti Congolais du Travail), στενός συνεργάτης του επί πολλά έτη Προέδρου, Ντενί Σασού Νγκουέσσο, ο Μβουμπά αρνήθηκε το διορισμό του στο Υπουργείο Εργασίας το 1992 επί προεδρίας του Πασκάλ Λιζούμπα. Στις 25 Δεκεμβρίου του 1992 διορίστηκε υπουργός Νεολαίας και Αθλητισμού στην κυβέρνηση συνεργασίας του πρωθυπουργού Κλοντ Αντουάν Ντακόστα. Η κυβέρνηση εκείνη παρέμεινε μέχρι τη διεξαγωγή εκλογών το 1993.
Το 1997, μετά την επάνοδο στην εξουσία του Ντενί Σασού-Νγκουέσο ο Μβουμπά έγινε διευθυντής του γραφείου του προέδρου (με το βαθμό του υπουργού) στο τέλος του ίδιου μήνα. Παρέμεινε στο αξίωμα αυτό ως το διορισμό του στο Υπουργείο Μεταφορών, Πολιτικής Αεροπορίας και Εμπορικής Ναυτιλίας στις 12 Ιανουαρίου του 1999. Το 2002 τέθηκε επικεφαλής στον συντονισμό της προεκλογικής εκστρατείας για λογαριασμό του προέδρου. Ο Νγκουέσο κέρδισε με μεγάλη άνεση και στη νέα κυβέρνηση ο Μβουμπά προήχθη σε υπουργό προεδρίας για θέματα μεταφορών και ιδιωτικοποιήσεων.

Πρωθυπουργός

Στις 7 Ιανουαρίου του 2005 διορίστηκε πρωθυπουργός από τον Νγκουέσο, κίνηση που προκάλεσε διαμαρτυρίες, εξαιτίας του ότι η θέση του πρωθυπουργού παραμένει κενή βάσει του Συντάγματος, από τον Οκτώβριο του 1997. Το αξίωμα του Πρωθυπουργού είναι τιμητικό.
Είναι μέλος του Πολιτικού Γραφείου του PCT και πρώτος γραμματέας της οργάνωσης νεολαίας του κόμματος  (UJSC, Union de la jeunesse socialiste congolaise).
Ο Μβουμπά εξελέγη βουλευτής με το  PCT  στην εκλογική περιφέρεια Κιμπάμπα,κατά τις βουλευτικές εκλογές του 2007, λαμβάνοντας 75,5% των ψήφων. 
Έπειτα από το θάνατο του προέδρου της Γερουσίας και γενικού γραμματέα του PCT Αμπρουάζ Νουζαμαλαγιέ στις  17 Νοεμβρίου του 2007, ο Μβουμπά έγινε προσωρινός γενικός γραμματέας του PCT.
Στις 15 Σεπτεμβρίου του 2009 το αξίωμα του πρωθυπουργού καταργήθηκε.
Εθνικό κόμμα Σερβίας

Το Εθνικό κόμμα (σερβικά : Национална странка) ήταν πολιτικό κόμμα του Βασιλείου της Σερβίας και του Βασιλείου της Γιουγκοσλαβίας. Διαλύθηκε το 1919 όταν μαζί με άλλα κόμματα ενώθηκαν για να δημιουργηθεί το Δημοκρατικό κόμμα της Γιουγκοσλαβίας.
Συμμετείχε στις βουλευτικές εκλογές του 1903 όπου εξέλεξε 17 βουλευτές στο Σερβικό κοινοβούλιο.
Γ΄ κατηγορία ποδοσφαίρου ανδρών Κύπρου 1991-92

Σύστημα διεξαγωγής

Στο πρωτάθλημα της Γ΄ κατηγορία την περίοδο 1991-92 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1992–93. Η τρίτη στη βαθμολογία ομάδα έδωσε μπαράζ με τη 12η ομάδα του πρωταθλήματος Β΄ κατηγορία 1991-92, με τη νικήτρια να συμμετέχει στην Β΄ κατηγορία 1992-93 και την ηττημένη στη Γ΄ κατηγορία 1992-93. Οι τρεις τελευταίες ομάδες υποβιβάστηκαν στη Δ΄ κατηγορία 1992–93.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

Μπαράζ

Ο Άδωνις έδωσε αγώνες μπαράζ με τη 12η ομάδα του πρωταθλήματος Β΄ Κατηγορίας, Εθνικό Άσσιας. Νικητής αναδείχθηκε ο Εθνικός Άσσιας και έτσι ο Άδωνις παρέμεινε στη Γ΄ κατηγορία.
Ρωμύλος Κεδίκογλου

Βιογραφία

Γεννήθηκε το 1940 στο Ηράκλειο. Είναι απόφοιτος της Νομικής Σχολής του Πανεπιστημίου Αθηνών, λαμβάνοντας το πτυχίο του με άριστα. Στη συνέχεια, και αφού ολοκλήρωσε τη στρατιωτική του θητεία, σπούδασε στα πανεπιστήμια του Τύμπινγκεν, της Βόννης και της Φραγκφούρτης με υποτροφία από το Ελληνικό κράτος. Το 1981 αναγορέυθηκε διδάκτορας Δικαίου στο Πανεπιστήμιο Γκαίτε της Φραγκφούρτης. Μιλά Γερμανικά, Γαλλικά και Αγγλικά.

Επαγγελματική σταδιοδρομία

Το 1968 ήταν η χρονία κατά την οποία ο Ρωμύλος Κεδίκογλου εισήλθε στο Δικαστικό Σώμα, μέσω διαγωνισμού. Δώδεκα χρόνια αργότερα, το 1980, προήχθη σε πρωτοδίκη α΄ βαθμού, ενώ το 1984 έγινε εφέτης. Το 1997 ορίστηκε ως πρόεδρος Εφετών, και το 2000 εισήλθε στο σώμα του Αρείου Πάγου. Πριν γίνει πρόεδρος του ανωτάτου δικαστηρίου διετέλεσε αντιπρόεδρος για ένα χρόνο, από το 2004. 
Πέρα από τον Άρειο Πάγο έχει υπηρετήσει στα Πρωτοδικεία Αθηνών, Θεσσαλονίκης και Λιβαδειάς, καθώς και στα Εφετεία Αθηνών και Πειραιώς. Ακόμη έχει συμμετάσχει σε νομοπαρασκευαστικές επιτροπές της Βουλής των Ελλήνων, και έχει δημοσιεύσει διάφορες επιστημονικές εργασίες σχετικές με το κληρονομικό δίκαιο, και την κυριότητα. Αρκετές φορές κατά το παρελθόν, έχει βρεθεί στο στόχαστρο των μέσων ενημέρωσης για υποθέσεις με τις οποίες έχει εμπλακεί.
Σαράντ-Μαριτίμ

Τοπωνυμία

Το όνομα του νομού Σαράντ-Μαριτίμ (στα ελληνικά σημαίνει Θαλάσσια Σαράντ) προέρχεται από τον ποταμό Σαράντ. Όσον αφορά το επίθετο «θαλάσσια», αυτό προέρχεται από την γεωγραφική θέση του νομού στις ακτές του Ατλαντικού Ωκεανού.
Αρχικά, ο νομός ονομάστηκε Κάτω-Σαράντ (Charente-Inférieure), λόγω της θέσης του στον κάτω ρου του ποταμού, από την ίδρυσή του το 1790 μέχρι τις 4 Σεπτεμβρίου 1941, οπότε και μετονομάστηκε σε Σαράντ-Μαριτίμ.
Στα σαιντονγκαί, την τοπική διάλεκτο, το όνομα του νομού είναι Chérente-Marine.

Οικονομία

Η οικονομία του νομού βασίζεται σε τρεις μεγάλους τομείς: τον τουρισμό, τη ναυτιλία και τη βιομηχανία. Τα αλκοολούχα ποτά κονιάκ και πινώ είναι δύο από τα σημαντικά προϊόντα του νομού. Τα σημαντικότερα γεωργικά προϊόντα είναι αραβόσιτος, καλαμπόκι και ηλίανθος.
Κατά τους καλοκαιρινούς μήνες, οικογένειες συρρέουν από όλη την Ευρώπη για να απολαύσουν τον ήλιο και τη θάλασσα στα παραθαλάσσια θέρετρα και να απολαύσουν τα τοπικά θαλασσινά. Το Ρουαγιάν, δημοφιλές για τις εκτεταμένες παραλίες και τα αξιοθέατα του, είναι ένα από τα πιο διάσημα παραθαλάσσια θέρετρα της ατλαντικής ακτής.
Σημαντικό κεφάλαιο της οικονομίας είναι η καλλιέργεια οστρακοειδών.  Τα στρείδια και τα μύδια που καλλιεργούνται εδώ εξάγονται σε ολόκληρη την Ευρώπη.
Η Ροσφόρ είναι μια ναυπηγική περιοχή και υπήρξε μεγάλη ναυτική βάση από το 1665.
Η Λα Ροσέλ είναι η έδρα της βιομηχανικής παραγωγής του νομού. Ακριβώς έξω από την πόλη υπάρχει το εργοστάσιο της γαλλικής εταιρείας κατασκευών Alstom, όπου κατασκευάζονται υλικά για τους Γαλλικούς σιδηρόδρομους, τα μετρό και γίνονται εξαγωγές σε άλλες χώρες. Είναι επίσης ένας δημοφιλής τουριστικός προορισμός, με το γραφικό μεσαιωνικό λιμάνι και τα τείχη της πόλης.
Ιούλενκα (ταινία)

Πλοκή

Ο Αντρέι Μπελόφ, καθηγητής Πανεπιστημίου στη Μόσχα, μετακομίζει από την πρωτεύουσα σε μια περιφερειακή πόλη. Παίρνει τη θέση του διευθυντή της τάξης σε ένα τοπικό γυμνάσιο θηλέων. Σε λίγο αρχίζει να αισθάνεται ότι τα κορίτσια από την τάξη του έχουν μια περίεργη συμπεριφορά. Μαθαίνει ότι έχει αυτοκτονήσει τουλάχιστον μία μαθήτρια, η Σόνια Γιαλίνσκαγια που πήδηξε από το παράθυρο. Στο τετράδιο μιας μαθήτριας, ο Αντρέι ανακαλύπτει το εξής σημείωμα: “Σώστε μας!” Τότε, συνειδητοποιεί ότι οι μαθήτριές του κρύβουν ένα τρομερό μυστικό.
Σχετικισμός

Σχετικισμός σε διάφορα πεδία

Το κυριότερο χαρακτηριστικό του σχετικισμού είναι ότι δεν δέχεται την ύπαρξη της απόλυτης αλήθειας δίνοντας ίση ισχύ στα λεγόμενα όλων.
Στην Ηθική ο σχετικισμός λέει ότι όλες οι ηθικές είναι εξίσου καλές. Στην Επιστημολογία ότι όλες οι απόψεις και όλοι οι τρόποι σκέψεις εξίσου αληθείς. Στην Θρησκεία ότι όλες οι θρησκείες είναι εξίσου σωστές κ.ο.κ.

Σχετικισμός και παράδοξο

Το μεγαλύτερο πρόβλημα στην θεωρία του σχετικισμού είναι ότι δημιουργεί ένα παράδοξο. Όταν δεν υπάρχει κοινό σημείο αναφοράς προς όλους τους ανθρώπους ώστε να δεχτούν την αλήθεια της πρότασης τότε αυτομάτως η θεωρία του σχετικισμού χάνει την οικουμενική της ισχύ.
Μόνο με την παραδοχή ad hoc ότι η μόνη απόλυτη αλήθεια είναι ο ορισμός του σχετικισμού αποκτά ισχύ ο σχετικισμός. Στη βάση αυτή, ο σχετικισμός εξισώνεται με τον απόλυτο σχετικισμό και ένας τρόπος υπέρβασης  αυτής της αντίφασης φαίνεται να είναι η υιοθέτηση ενός σχετικού σχετικισμού.
Cosmote Cinema

Ιστορία

Η πορεία των καναλιών ΟΤΕ Cinema ξεκινά τη Δευτέρα 16 Ιανουαρίου του 2012 ημέρα κατά την οποία ξεκινά το ΟΤΕ Σινεμά, το πρώτο κινηματογραφικό κανάλι αφιερωμένο στον κλασικό ελληνικό κινηματογράφο.
Μετά από δέκα περίπου μήνες και συγκεκριμένα τη Δευτέρα 5 Νοεμβρίου του 2012, τα κανάλια ΟΤΕ Cinema 1 HD και ΟΤΕ Cinema 2 ξεκίνησαν τη λειτουργία τους στον OTE TV μέσω δορυφόρου και μέσω ευρυζωνικής σύνδεσης, ενώ ταυτόχρονα το ΟΤΕ Σινεμά μετονομάστηκε σε ΟΤΕ Cinema 3, χωρίς να αλλάξει ο χαρακτήρας του προγράμματος.
Από την 1η Μαΐου 2013, τα 3 κανάλια ΟΤΕ Cinema (όπως και τα κανάλια OTE Sport) ξεκίνησαν να εκπέμπουν με νέα λογότυπα και γραφικά. Δύο χρόνια αργότερα, την 1η Ιουλίου 2015, ξεκίνησε τη λειτουργία του το τέταρτο κινηματογραφικό κανάλι (OTE Cinema 4 HD), του οποίου το πρόγραμμα περιλαμβάνει κυρίως ξένες σειρές. Στις 14 Νοεμβρίου 2016 με τη μετατροπή του σε COSMOTE TV τα κανάλια μετονομάστηκαν σε Cosmote Cinema.

Πρόγραμμα

Τα κανάλια Cosmote Cinema προβάλλουν κορυφαίες κινηματογραφικές παραγωγές και ταινίες σε πρώτη τηλεοπτική προβολή, αλλά και πρόσφατες κινηματογραφικές επιτυχίες, και σε υψηλή ευκρίνεια (HD). Κάθε εβδομάδα, το πρόγραμμα των καναλιών Cosmote Cinema περιλαμβάνει αστυνομικές ταινίες, ελληνικό σινεμά, μεγάλες πρεμιέρες, οικογενειακές ταινίες αλλά και αισθηματικές ταινίες, ταινίες τρόμου, δράσης, κινουμένων σχεδίων, αφιερώματα για τους μεγαλύτερους ηθοποιούς καθώς και ξένες σειρές με πρόσφατους κύκλους που προβάλλονται για πρώτη φορά στην ελληνική τηλεόραση.

Cosmote Cinema 1 HD

Το Cosmote Cinema 1 HD προβάλλει κορυφαίες κινηματογραφικές ταινίες σε πρώτη τηλεοπτική προβολή, blockbusters, πρεμιέρες και θέαμα για όλη την οικογένεια, σε κορυφαία ποιότητα εικόνας και ήχου. Επίσης, το πρόγραμμα του περιλαμβάνει, θεματικές κινηματογραφικές ζώνες όπως, αστυνομικές ταινίες, ταινίες περιπέτειας, ελληνικό σινεμά, μεγάλες πρεμιέρες, οικογενειακές ταινίες κ.ά. Επιπλέον, κάθε μήνα το Cosmote Cinema 1 HD προβάλλει ένα ξεχωριστό αφιέρωμα με back to back περιεχόμενο.

Cosmote Cinema 2 HD

Το Cosmote Cinema 2 προβάλλει πλούσιο κινηματογραφικό περιεχόμενο 24 ώρες το εικοσιτετράωρο. Περιλαμβάνει μεγάλες χολιγουντιανές επιτυχίες, ανεξάρτητες παραγωγές και βραβευμένες ταινίες από την ευρωπαϊκή αλλά και από την παγκόσμια κινηματογραφική σκηνή. Επιπλέον, το πρόγραμμά του αποτελείται από διαφορετικές θεματικές ζώνες, καλύπτοντας όλα τα κινηματογραφικά είδη, όπως ταινίες δράσης, δραματικές ταινίες, κωμωδίες, αισθηματικές, τρόμου και ταινίες για όλη την οικογένεια.

Cosmote Cinema 3

Το Cosmote Cinema 3 είναι ένα κινηματογραφικό κανάλι αφιερωμένο στον κλασικό αλλά και νέο ελληνικό κινηματογράφο. Το πρόγραμμά του αποτελείται από κωμωδίες, μιούζικαλ, αστυνομικές, δραματικές, πολεμικές, σπάνιες ταινίες καθώς επίσης και ταινίες του νέου ελληνικού κινηματογράφου.

Cosmote Series HD

Το Cosmote Series HD είναι το νέο κινηματογραφικό κανάλι της COSMOTE TV. Περιλαμβάνει κυρίως ξένες σειρές πρώτης προβολής. Το πρόγραμμά του μεταδίδεται 24 ώρες το εικοσιτετράωρο. Από την Δευτέρα 2 Σεπτεμβρίου 2019 μετά από επίσημη ανακοίνωση το Cosmote Cinema 4 HD μετονομάζεται σε Cosmote Series HD.
Καγιές

Γεωγραφία

Η Καγιές βρίσκεται βορειοδυτικά του Μαλί και της Περιφέρειας Καγιές. Βρίσκεται σε συνταγμένες 11°19′Β 5°40′Δ.
Φραντς-Λούντβιχ φον Στάουφενμπεργκ

Οικογένεια

Ο Φραντς-Λούντβιχ φον Στάουφενμπεργκ είναι ο τρίτος γιος του Κλάους φον Στάουφενμπεργκ και της Νίνα φον Στάουφενμπεργκ. Παντρεύτηκε την Ελισάβετ Φράιιν φον ούντ τσου Γκούτενμπεργκ που γεννήθηκε στο Πελ στις 15 Ιουλίου 1944. Παντρεύτηκαν στις 25 Μαΐου 1965 στο Γκούτενμπεργκ.

Πρώτα χρόνια

Μετά την απόπειρα δολοφονίας του Αδόλφου Χίτλερ από τον πατέρα του που απέτυχε στις 20 Ιουλίου 1944, στάλθηκε σε ένα θετό σπίτι στο Μπάντ Σάχσα και πήρε το επώνυμο Μάιστερ, όταν οι Ναζί απαγόρεψαν το επώνυμο Στάουφενμπεργκ λόγω της πράξης του πατέρα του να αποπειραθεί να σκοτώσει τον Χίτλερ. Ο Φραντς-Λούντβιχ συνελήφθη μαζί με τα 2 αδέλφια του και την νεότερη αδελφή του Βαλερί από την Σίπενχαφτ. Εκπαιδεύτηκε στο σχολείο Σλός Σάλεμ και προκρίθηκε ως νομικός όταν πέρασε τις στάατσεξαμεν (οι γερμανικές εξετάσεις για πανεπιστήμιο).

Πολιτική καριέρα

Το 1994,στην πενηντακοστή επέτειο του πραξικοπήματος κατά του Χίτλερ στις 20 Ιουλίου 1944,είπε στους κομμουνιστές,που πολέμησαν στον Κόκκινο Στρατό στην Εθνική Επιτροπή για μια ελεύθερη Γερμανία δεν θα τιμηθούν όπως ο πατέρας του.Σύμφωνα με τον Στάουφενμπεργκ,οι κομμουνιστές επιθυμούσαν να αντικαταστήσουν το Εθνικοσοσιαλιστικό Γερμανικό Εργατικό Κόμμα με μία άλλη μονοκομματική δικτατορία.Αυτή η ζήτηση πήρε πολλούς επιφανείς υποστηρικτές,συμπεριλαμβάνοντας τον Ομοσπονδιακό Υπουργό Άμυνας Φόλκερ Ρούχε.
Ρόμπερτ Ε. Χάουαρντ

Βιογραφία

Ο Ρόμπερτ Ε. Χάουαρντ γεννήθηκε στις 22 Ιανουαρίου του 1906 από τον γιατρό Ισαάκ Μορντεκάι Χάουαρντ και την Έστερ Τζέιν Έρβιν Χάουαρντ στο Πίστερ του Τέξας. Λόγω της δουλειάς του πατέρα του, ταξίδευε συχνά σε διάφορα μέρη της πολιτείας του Τέξας. Η μητέρα του έπαιξε σημαντικό ρόλο στο να αγαπήσει την λογοτεχνία και την ποίηση, αν και ο ίδιος απέφευγε την παρακολούθηση των σχολικών του μαθημάτων. Από τα εννέα του χρόνια ξεκίνησε να γράφει σύντομα ιστορικά μυθιστορημάτα, ενώ παράλληλα ήταν οπαδός της πυγμαχίας, με την οποία ασχολήθηκε ερασιτεχνικά.
Η πρώτη του επαγγελματική προσπάθεια ήταν για το περιοδικό Weird Tales, με την ιστορία Spear and Fang να του αποδίδει το ποσό των 16 δολαρίων. Το 1926, ξεκίνησε την συγγραφή ενός από τα καλύτερα έργα του, του The Shadow Kingdom, ενώ τον Αύγουστο του 1928 δημοσιεύθηκε στο προαναφερθέν περιοδικό το διήγημα Red Shadows, που αργότερα μετονομάστηκε σε Σόλομον Κέιν. Το The Shadow Kingdom δημοσιεύθηκε ένα χρόνο αργότερα. Μέσα στο 1929, το περιοδικό Ghost Series δημοσίευσε το The Apparition in the Prize Ring, ενώ το περιοδικό Argosy εξέδωσε το Crowd-Horror.
Ο Χάουαρντ γνώρισε μεγάλη επιτυχία όταν το περιοδικό Fight Stories ξεκίνησε να δημοσιεύει τις ιστορίες του ναύτη Στιβ Κόστιγκαν, όπου παρουσίαζε τον πρωταγωνιστή σε πρώτο πρόσωπο και συμπεριέλαβε πολλά κωμικά στοιχεία.
Μετά το 1930, οι ιστορίες του επηρεάστηκαν από στοιχεία ανατολίτικου πολιτισμού και ιστορικά γεγονότα. Τον Φεβρουάριο του 1932, δημοσίευσε το ποίημα με τίτλο Κιμμερία, που ονομάστηκε από την φανταστική χώρα από την οποία προερχόταν ο Κόναν ο βάρβαρος. Στα τέλη της ίδιας χρονιάς, έγινε γνωστός για πρώτη φορά ο Κόναν μέσω του Weird Tales και από το 1933 ως το 1936 έγραψε δεκαεπτά διηγήματα με τον βάρβαρο πρωταγωνιστή.
Ο Χάουαρντ είχε σχέση με την Νόβαλαϊν Πράις, η οποία αργότερα είχε σχέση και με τον καλύτερο του φίλο, Τρούετ Βίνσον. Ο ίδιος, υπέφερε από κατάθλιψη και από οιδιπόδειο σύμπλεγμα, ενώ φοβόταν το γήρας, κάτι που είναι φανερό από την "αιώνια νεότητα" πολλών από τους πρωταγωνιστές του. Όταν έμαθε ότι η μητέρα του βρίσκεται σε κώμα και δεν θα επανέλθει, αυτοπυροβολήθηκε στις 11 Ιουνίου 1936.
Πλέον, το σπίτι του στο Κρος Πλέινς του Τέξας έχει μετατραπεί σε μουσείο.
Μάχη του Ώπις

Τοποθεσία

Ο τόπος της μάχης ήταν στην πόλη Ώπις στον ποταμό Τίγρη, περίπου 80 χιλιόμετρα βόρεια της σημερινής Βαγδάτης.